Swiyimo swa nawu swa mimfuwo yotala swi tala ku va ni swirhalanganyi leswi vaka kona eka mfuwo na swivandla swa semantiki leswi hlamuseriwaka tanihi ku kala swi nga ri kona eka ririmi rinwe leri nga na nhlamuselo yinwe eka theme rokarhi leri kumekaka eka ririmi rinwana (Dagut, loyi a tshahiweke eka Kashula, 1995: 92). Swivandla leswi swi humelela eka theminoloji ya swa nawu, mintolovelo yokarhi ya mimfuwo na ku hambana ka ku tika ka ku swi tlhantlha endzeni ka tisisiteme leti yelanaka ta ririmi. Xiphiqo xa ku hlanganisiwa i xa matimu na ku ya emahlweni ka ntolovelo wo tirha hi ririmi rinwana na mfuwo tanihi xileriso eka xiyimo xa nawu xinwana ni xinwana. Hikwalaho xikombiso, mutirhi wa swa nawu a nga lava tinhlamuselo ta XiXhosa ta ku hlayisa na ku amukela tanihi laha ti twisisiwaka hi kona hi Xinghezi na mimfuwo ya Anglo-Saxon. Kahle-kahle ndlela yi ri yinwe leyi nga tirhisiwaka ku yelanisa tikhonsepe leti ku ta va ku vutisa ku hambana exikarhi ka tisisiteme ta mindyangu ta MaXhosa na Anglo-Saxon na vutihlamuleri byo yelana bya ntolovelo bya yona?